डॉक सारांशित करण्यासाठी: याच पार्श्वभूमीवर बीबीसी मराठीच्या प्रतिनिधी प्राजक्ता पोळ यांनी महाराष्ट्राचे आरोग्यमंत्री राजेश टोपे यांच्याशी बातचीत केली.

कोरोना व्हायरसला रोखण्यासाठी महाराष्ट्र सरकारनं काय पावलं उचलली आहेत, राज्यात सद्यस्थिती काय आहे, अशा विविध प्रश्नांची उत्तरं राजेश टोपे यांनी दिली. 

"कोरोना व्हायरसच्या उंबरठ्यावर आहे, आत आला नाहीय. उंबरठ्यावरुनही कोरोना व्हायरसला परतवता येईल. त्यासाठी लोकांची खंबीर साथ हवीय. लोकांचं खूप चांगल्या पद्धतीनं सहकार्य सरकारला हवंय. एकत्रित प्रयत्नांची गरज आहे," असं राजेश टोपे बीबीसी मराठीशी बोलताना म्हणाले.

राजेश टोपे यांच्यासोबतची बातचीत प्रश्न-उत्तरांच्या रुपात खालीलप्रमाणे :

प्र-  महाराष्ट्रात कोरोना व्हायरसची सद्यस्थिती काय आहे?

उत्तर: महाराष्ट्रात या क्षणापर्यंत (14 मार्च 2020) कोरोना व्हायरसचे 19 रुग्ण आढळले आहेत. हा आकडा महाराष्ट्रासाठी मोठाच आहे. 19 रुग्णांपैकी 11 ते 12 जण वीणा टूर्सचे आहेत. मग या रुग्णांमुळं पुढे संसर्ग झालेले एक-दोन आहेत. तसंच, अमेरिका, फ्रान्सहून थेट आलेले काही लोक या रुग्णांमध्ये आहेत. 

मुंबई, पुणे, नागपूर आणि अहमदनगरमध्ये कोरोना व्हायरसचे रुग्ण आढळले. अहमदनगरमध्ये काल (13 मार्च) एक आढळलाय.

यातील एकजण वयोवृद्ध असल्यानं त्यांना ICU ची गरज पडलीय. बाकीच्यांची परिस्थिती ठीक आहे.

प्र - कोरोना व्हायरस रोखण्यासाठी महाराष्ट्र सरकारनं काय खबरदारी घेतलीय?

उत्तर: सर्वसामान्य लोकांना या कोरोना व्हायरसबद्दल माहिती असावी म्हणून एवढंच सांगेन की, कुठल्याही व्हायरसवर आपल्या शरीरातील रोगप्रतिकार शक्तीनं मात करता येते. म्हणून आपल्या रोगप्रतिकार शक्ती वाढवणं हे सर्वात महत्त्वाचं आहे.

गर्दीच्या ठिकाणी या व्हायरसचा संसर्ग वाढू शकतो, म्हणून राज्य सरकारनं महत्त्वाचे निर्णय घेतलेत. राजकीय सभा, शासकीय कार्यक्रम, धार्मिक कार्यक्रम या सगळ्या गोष्टींना बंदी आणलीय. जिल्हाधिकाऱ्यांना सांगितलंय की, अशा कार्यक्रमांना परवानगी देऊ नका आणि दिली असेल तर रद्द करा. खेळांचे कार्यक्रमही रद्द करण्याचे आदेश दिलेत.

ज्या ठिकाणी कोरोना व्हायरसचे रुग्ण आढळले आहेत, अशा ठिकाणच्या शाळा, कॉलेजना बंद करण्याचे आदेश देण्यात आले आहेत. फक्त दहावी आणि बारावीच्या परीक्षा वगळता इतरांना सुट्ट्या दिल्यात.

टूर आणि ट्रॅव्हलसच्या लोकांना सांगितलंय की, कुठल्याही जिल्ह्यातील लोकांना बाहेर पाठवू नका आणि बाहेरुन...\nडॉक सारख्याच भाषेत सारांश:
महाराष्ट्रात कोरोना व्हायरसच्या रुग्णांची संख्या 19 वर पोहोचलीय. मुंबई, पुणे, नागपूर आणि अहमदनगरमध्ये कोरोना व्हायरसचे रुग्ण आढळले आहेत.